รัฐบาลและรัฐสภาสหรัฐมีเวลาถึงวันที่ 1 มี.ค เพื่อหลีกเลี่ยง Sequestration 
คณะกรรมการ EU คาดการณ์ว่าศก.กลุ่มยูโรโซนจะหดตัวลง 0.3% ในปีนี้ ส่วนศก.ของสหภาพยุโรปจะเติบโต 0.1%
วันที่ 1 มี.ค หรือวันศุกร์นี้ มาตรการบังคับตัดงบประมาณแบบถ้วนหน้าโดยอัตโนมัติหรือ Sequestration จะมีผลบังคับใช้ ซึ่งจะส่งผลให้ทุกหน่วยงานของรัฐบาลสหรัฐถูกตัดงบประมาณเท่าเทียมกันคิดเป็นมูลค่า 85,000 ล้านดอลล่าร์ และจะมีการตัดงบประมาณต่อเนื่องไปอีก 10 ปีจนครบ 1 ล้าน 2 แสนล้านดอลล่าร์ เพื่อลดยอดขาดดุลงบประมาณ ซึ่ง Sequestration จะมีผลให้คนอเมริกันหลายหมื่นคนต้องตกงานหรือถูกพักงานชัวคราวโดยไม่ได้รับเงินเดือน รวมถึงครู นักวิจัย เจ้าหน้าที่รักษากฎหมาย และลูกจ้างชั่วคราวของรัฐบาลและกองทัพสหรัฐ นอกจากนี้ จนท.ด้านการทหารของสหรัฐอีกราว 80,000 คนจะถูกบังคับให้ต้องหยุดงานสัปดาห์ละ1 วันโดยไม่ได้รับค่าจ้างเช่นกัน นักเศรษฐศาสตร์เชื่อว่าหากเกิด Sequestration ขึ้นจริงจะส่งผลรุนแรงต่อศก.สหรัฐโดยรวม ชาวสเปนหลายหมื่นคนเดินขบวนเพื่อต่อต้านมาตรการลดค่าใช้จ่ายของรัฐบาล ด้วยการเรียกร้องให้รัฐบาลใช้วิธีอื่นในการลดยอดขาดดุลงบประมาณแทนการลดสวัสดิการและขึ้นอัตราภาษีซึ่งทำให้ภาระตกอยู่กับประชาชนส่วนใหญ่ ในขณะเดียวกัน คณะกรรมการ EU คาดการณ์ว่าศก.กลุ่มยูโรโซนจะหดตัวลง 0.3% ในปีนี้ ส่วนศก.ของสหภาพยุโรปจะเติบโต 0.1%